Louisiana protiv Obamina moratorija na eksploataciju nafte u Meksičkom zaljevu
Iako je cilj polugodišnjeg moratorija spriječiti nesreće poput aktualne s BP-jem, mnogi stručnjaci smatraju da je 'stanka' preduga
Guverner Louisiane, Bobby Jindal, rekao je da je moratorij 'rana koju sami sebi nanosimo', te da će on će dodatno otežati oporavak njegove savezne države Šestomjesečni moratorij na dubinsku eksploataciju nafte i prirodnog plina u Meksičkom zaljevu, koji je nedavno proglasio predsjednik Obama, mogao bi ostaviti dublji trag na ekonomiju savezne države Louisiana, nego šteta koju će osjetiti druge industrijske grane pogođene izljevanjem nafte. Iako je svrha moratorija spriječavanje drugih nesreća, mnogi stručnjaci smatraju da će 'stanka' trajati predugo. Kongresnici iz Texasa, Louisiane i Mississippija traže od predsjednika Baracka Obame da skrati šestomjesečni moratorij na dubinsku eksploataciju nafte u Meksičkom zaljevu, zbog toga što će on - kako vtrde - štetiti regionalnim ekonomijama koje ovise o naftnoj industriji. Dvostranačka grupa zastupnika također je navela da nafta koju ova regija proizvodi predstavlja oko 30 posto ukupne američke prozivodnje. Od te količine, čak 80 posto dobiva se iz dubinskih bušotina. Savezna država koja je najgore pogođena istjecanjem nafte za sada je Louisiana. Guverner Bobby Jindal opisao je ovaj moratorij kao 'ranu koju sami sebi nanosimo', i koja će daljnje otežati oporavak njegove savezne države. Oba senatora iz Louisian - jedan republikanac i jedan demokrat - također se zalažu da se moratorij skrati. Bivši demokratski kongresnik Chris John, koji je trenutno predsjednik organizacije Louisiana Mid-continent Oil and Gas Association, kaže da su ljudi u njegovoj saveznoj državi frustrirani djelovanjem Bijele kuće u ovoj situaciji. U razgovoru za Glas Amerike, on je ukazao na važnost industrije nafte u priobalnom području: "Oko 120 tisuća ljudi radi u Meksičkom zaljevu svaki dan, i to su vrlo dobra radna mjesta, na kojima se može zaraditi prosječno oko 93 tisuće dolara godišnje, ovisno o iskustvu i godinama službe." Chris John dodaje da svaki od tih dobro plaćenih poslova također 'podržava' barem još dodatna četiri radna mjesta u ekonomiji Louisiane, te bi ovaj moratorij morago imati dalekosežan ekonomski odijek. Više od sedam tisuća radnih mjesta moglo bi biti zatvoreno ukoliko se moratorij nastavi. U svom ovotjednom obraćanju naciji iz Bijele kuće, predsjednik Obama obećao je nadoknaditi gubitak prihoda uzrokovan moratorijem, za radnike u industriji nafte i plina. "Znam da će ovo teško pogoditi ljude koji rade u ovoj industriji, no zbog njihove sigurnosti, kao i zbog sigurnosti cijele regije, moramo imati sve informacije prije nego dozvolimo da se nastavi dubinska eksploatacija" - rekao je predsjednik Obama. On je dodao da bi moratorij mogao trajati i kraće od šest mjeseci, ukoliko komisija koju je imenovao da istraži tragediju platforme Deepwater Horizon završi sa radom ranije. No, Chris John kaže da prema njegovom iskustvu bivšeg kongresnika, komisije obično rade dulje nego se prvotno misli. U međuvremenu, dodaje on, vlasnici prijenosnih platform mogu odlučiti preći na neku drugu lokaciju: "Dnevni troškovi održavanja su oko 375 tisuća dolara. Oprema je vrijedna skoro milijardu dolara po komadu. Potražnja za brodovima koji prevoze naftu je velika, naročito u afričkom priobalju, kao i Sjevernom moru. Oni već razmatraju različite opcije, jer ne žele biti besposleni u Meksičkom zaljevu sljedećih šest mjeseci, ili čak i duže." Kompanija Anadarko Petroleum iz Houstona u Texasu već je odustala od planova da postavi bušotine na tri lokacije u Meksičkom zaljevu. Mediji su se većinom skoncentrirali na izvještavanje o teškoj situaciji u kojoj su se našli ribari i vlasnici brodova za skupljanje kamenica i lov na škampe, koji su pogođeni ovom katastrofom. Ribarska industrija Louisiani donosi oko tri milijarde dolara godišnje. Turizam, koji je također pogođen, je industrija vrijedna osam milijardi dolara godišnje. No, industrija nafte i prirodnog plina Louisiani donosi oko 70 milijardi dolara. Chris John kaže da mnogi ribari, izvan sezone, rade u naftnoj industriji. Organizacije za zaštitu okoliša podržale su predsjednikov moratorij, a neke od njih, kao što je Sierra Club, kažu da ga uopće ne treba niti ukidati, jer će jedino tako biti okončana ovisnost Sjedinjenih Država o nafti. No, predsjednik Obama je priznao da, za sada, ne postoji niti jedna valjana alternativa naftinim derivatima. Dakle, ova vrsta produženog moratorija na domaću naftnu proizvodnju najvjerojatnije će rezultirati većim uvozom strane nafte.